Serhij Nazarovyč Bubka

Serhij Nazarovyč Bubka (), známejší pod ruským menom Sergej Nazarovič Bubka ()  (* 4. december 1963, Vorošilovgrad, Ukrajinská SSR) je bývalý  fenomenálny sovietsky a od roku 1991 ukrajinský atlét v skoku o žrdi, bývalý držiteľ 26 rokov platného svetového rekordu (), olympijský víťaz, trojnásobný majster sveta, majster Európy a najlepší športovec sveta pre rok 1997.

Stal sa prvým skokanom o žrdi, ktorý prekonal hranicu 6 metrov. Bol držiteľom svetového rekordu , ktorý vytvoril 31. júla 1994 v talianskom Sestriere. V hale je rekord ešte o centimeter lepší a je niekedy uvádzaný miesto vonkajšieho ako „absolútny“ rekord v tejto disciplíne.

 Životopis 
O žrdi začal skákať vo veku deväť rokov. V roku 1978 sa presťahoval do Donecka a začal sa pripravovať pod vedením trénera Vitalija Petrova. 

Do svetového atletického povedomia vstúpil v roku 1983 výkonom . V nasledujúcich štyroch rokoch posunul hranicu svetového rekordu o 21 centimetrov. Bol vyhlásený za najlepšieho športovca Sovietskeho zväzu v rokoch 1984, 1985 a 1986. 

Vyhral 6x majstrovstvá sveta (prvých šesť šampionátov). Svetový rekord vylepšil 35x (17x vonku, 18x v hale), čo je tiež svetový atletický rekord.

Menej sa mu darilo na olympijských hrách. Olympiády v roku 1984 v Los Angeles sa nemohol zúčastniť kvôli bojkotu socialistickými štátmi. Olympiádu 1988 v Soule vyhral výkonom . Ďalšie dve olympiády boli len vyvrcholením jeho olympijskej smoly. Na olympiádu do Barcelony v roku 1992 prišiel (novo pod hlavičkou Ukrajiny) ako svetový rekordman výkonom  v úlohe jasného favorita. V pretekoch ale nemal žiadny platný pokus. Na olympiáde v Atlante sa pri tréningu na kvalifikáciu zranil a do pretekov tak už vôbec nezasiahol.

 Osobný život 
Jeho syn Sergej je tenista.

 Ocenenia 
 Leninov rad
 Rad Červenej hviezdy práce
 Hrdina Ukrajiny
 Vyhlásený najlepším skokanom o žrdi 20. storočia podľa časopisu Track & Field News
 Najlepší športovec sveta 1997 podľa L'Équipe

 Iné projekty 

 Externé odkazy 
 Profil na stránkach IAAF
 Profil na sports-reference.com

 Zdroj 

Kategória:Osobnosti z Luhanskej oblasti
Kategória:Ukrajinskí atléti
Kategória:Ukrajinskí politici
Kategória:Sovietski atléti
Kategória:Olympijskí víťazi v skoku o žrdi
Kategória:Majstri Európy v skoku o žrdi
Kategória:Majstri sveta v skoku o žrdi
Kategória:Sovietski olympionici
Kategória:Členovia Medzinárodného olympijského výboru
Kategória:Držitelia športových ocenení
Kategória:Dvojčatá
Kategória:Atléti na Letných olympijských hrách 1988
Kategória:Atléti na Letných olympijských hrách 1992
Kategória:Atléti na Letných olympijských hrách 1996
Kategória:Atléti na Letných olympijských hrách 2000
Kategória:Čestní občania Bratislavy